હરિશ કુમારના કહેવા પ્રમાણે તે સંયુક્ત કુટુંબમાં રહે છે અને આવકના સ્રોત ખૂબ જ ઓછા છે. આ કારણથી ચા વેંચીને પિતાને ગુજરાન ચલાવવામાં મદદરૂપ બને છે. હરિશે ઉમેર્યું હતું કે, પોતાના ભવિષ્ય માટે દિવસમાં 2 થી 6 વાગ્યા સુધીનો સમય તાલિમ માટે નક્કી કર્યો છે. 2011 સેપક ટકરો રમવાનું શરૂ કર્યા બાદ કોચ હેમરાજે રમતને સુધારવામાં મહત્વની ભૂમિકા ભજવી હતી. હરિશના માતા ઈન્દ્રાદેવીએ કહ્યું હતું કે, તેઓના પુત્રને આગળ વધવા માટે સરકાર તરફથી કરવામાં આવતી મદદ માટે તેઓ ખૂબ જ આભારી છે. બીજી તરફ હરિશને અલગ અલગ રાજ્ય સરકાર દ્વારા રોકડ ઈનામથી લઈને સરકારી નોકરી આપવા સુધીની તૈયારી પણ બતાવી છે.